五諾璽

五諾璽（？—1771年），字寶臣，滿洲正紅旗人，繙譯鄉試中式舉人，乾隆十年乙丑科繙譯會試中式進士。 乾隆九年，任廣西梧州府同知 乾隆十六年十二月，調補廣西太平府明江理土同知 乾隆十九年四月內，補授江西廣信府知府 乾隆二十一年九月內，調江蘇淮安府知府 乾隆二十三年，任山西河東道 乾隆二十六年正月，署理歸綏道 乾隆二十七年七月，任湖南按察使 乾隆二十九年二月，補授湖北布政使 乾隆二十九年七月，調補四川布政使 乾隆三十年七月，鑲紅旗漢軍副都統 發往新疆和闐辦事 乾隆三十三年，與山西巡撫蘇爾德更換辦事回京 乾隆三十四年八月，補授刑部侍郎 乾隆三十四年十一月，調正黃旗滿洲副都統 乾隆三十五年四月內，調刑部左侍郎 乾隆三十五年，兼管光祿寺事務 乾隆三十六年三月，兼管欽天監事務 乾隆三十六年九月，前往烏里雅蘇台辦事，代理烏里雅蘇台參贊大臣 乾隆三十六年，奉差在外病故 異名：烏諾璽、伍納璽、伍訥璽、伍諾璽、五訥璽、五納璽、五諾璽 「四川承宣布政使司布政使加三級，五諾璽，寶臣，滿洲正紅旗人，乙丑」，《縉紳全書》（乾隆三十年春） 「五諾璽，正紅旗滿州繙譯進士。乾隆十九年知府事。甫蒞任，詣紫陽書院釋菜，山長某疑其不工制舉業，易之，諾璽問以治何經，某曰周易。旋舉疑義十數條相質辨，某茫無以對，始知諾璽固深於經術也。爲治敦崇政體，洞悉人情。時有建議開封禁山者，諾璽力陳不可，累數千言，大府上聞，事得寢郡。巴戴德尋遷去，歷官侍郎」，《廣信府志》 「同知……國朝王英美，宣城貢生，順治十七年任。張璠永城貢生，順治十七年任。楊蔭第臨川貢生，康熙三年任。程際雲平陰貢生，康熙八年任。張行石門貢生，康熙十二年任。林鳳岡，東莞人，康熙十八年任。何顯祖義州人，康熙二十二年任。范時崇鑲黃旗廕生，康熙二十六年任。調南寧同知。張仲璜漢陽監生，康熙二十八年任。詳名宦。金玉衡鑲藍旗人，康熙三十一年任。馮壅代州進士，康熙三十四年任。調南寧府同知。李鎮坤涼州人，康熙三十六年任。鄭世表江都人，康熙三十八年任。陳堯策正黃旗監生，康熙四十年任。調南寧府同知。姚士琳大興監生，康熙四十一年任。白洵鑲白旗貢生，康熙四十年任。調南寧府同知。趙承燾錢塘監生，康熙五十一年任。黃和中，鑲白旗貢生，康熙五十八年任。顧延琮，吳縣人，雍正元年任，調思恩同知。盧兆鶚，鑲白旗監生，雍正五年任。劉廷錫，吉州監生，雍正八年任，調麥嶺同知。陸綸平湖舉人，雍正九年任；乾隆四年陞永州府。宋齊馨，啇邱監生，乾隆四年任，調慶遠同知。陳世榮，臨川舉人，乾隆八年任。王錫九，元和監生，乾隆九年任，調太平同知。五諾璽，正紅旗繙譯進士，乾隆九年任，調太平同知。周世紀紹興進士，乾隆十一年任。張恕合肥監生，乾隆二十年任。李文在上元貢生，乾隆二十一年任，陞常德府。耿覲業江都監生，乾隆二十八年任。史鳴臯如臯進士，乾隆三十年任，三十二年署柳州府。宋清源元和監生，乾隆三十四年任」，[乾隆]《梧州府志》 「十九日辛亥，廣西巡撫定長奏太平府明江理土同知員缺，准以梧州府同知五諾璽調補一疏。奉諭旨：五諾璽依議調補，餘依議」，《清高宗起居注》卷十乾隆十六年十二月 中國第一歷史檔案館藏：清代官員履歷檔案全編, 2冊, 頁121 中央研究院歷史語言研究所內閣大庫檔案, 155215-001號 「二十二日壬戌。上奉皇太后同樂園侍早膳、晚膳。是日，大學士傅恆、史貽直奉諭旨：據鄂弼奏，歸綏道員缺緊要，請以留晉辦差之五諾璽署理等語。著照所請，五諾璽准其署理。歸綏道海眀著發往山西，交與該撫，遇有道員缺出補用」，《清高宗起居注》卷二十乾隆二十六年正月 中央研究院歷史語言研究所內閣大庫檔案, 078127-001號 「以山西歸綏道五諾璽。為湖南按察使。山西平陽府知府秦勇均。為陝西按察使」，《高宗純皇帝實錄》卷之六百六十七乾隆二十七年七月下癸未 「十九日辛丑，大學士傅恆、劉統勳奉諭旨：湖北布政使員缺，着五諾壐補授《上諭簿》」，《清高宗起居注》卷二十三乾隆二十九年二月 「乾隆二十九年甲申秋七月辛亥朔……以四川布政使三寶。湖北布政使五諾璽。對調」，《高宗純皇帝實錄》卷之七百十四 國立故宮博物院圖書文獻處清代宮中檔奏摺及軍機處檔摺件, 403019092-1號 「乾隆二十九年歲次甲申秋七月初一日辛亥，大學士傅恆、劉統勳奉諭旨：楊應琚着補授大學士，仍留陝甘總督之任。從前楊廷璋補放大學士時，朕原擬明歲南巡回鑾後，即令伊來京辦事，因為期甚近，閣務毋庸簡員協辦，令楊應琚留任。陝甘封疆重寄，正資料理，一時不能來京供職。內閣辦事需人，應添設協辦漢大學士一員，著尚書陳弘謀協辦。又奉諭旨：三寶著調補湖北布政使，其四川布政使員缺，著五諾璽調補」，《清高宗起居注》卷二十三乾隆二十九年七月 「調鑲白旗滿洲副都統旌額理。為鑲黃旗滿洲副都統。正白旗漢軍副都統傅景。為正白旗滿洲副都統。以總管內務府大臣塔克圖。為鑲白旗滿洲副都統。刑部郎中喀寧阿。為正白旗漢軍副都統。原任四川布政使五諾璽。為鑲紅旗漢軍副都統」，《高宗純皇帝實錄》卷之七百四十一乾隆三十年七月下 「二十四日乙酉，……又奉諭旨：前因匪犯偷割髮辮一事，傳諭各該巡撫悉心緝捕，務畫根株。此事蔓延山東、直隸各省，而江浙實為首先發覺之地。為大吏者果能一有見聞，即行嚴飭地方有司實力擒拿，自可得其端緒，正犯不致漏網。乃始則因循始悮，不即據實入告，希冀化有為無。及朕嚴切訓諭，始行飭屬查辦。雖據山東、安徽、江浙各省有所獲，朕恐其中有刑求屈抑者，因命提犯解京質訊。經軍機大臣會同刑部、步軍統領衙門詳悉研鞫，則供詞多涉遊移，並有畏刑屈指者。可見各該省隱瞞于前，又塞責于後，而實在首惡究屬未得，徒使差役四出，滋據閭閻，于政體殊未允協。此案現在竟可毋庸查辦理，其江浙兩省養癰貽患之督撫有司，不可不明示懲創，以飭吏治。高晉、明德、彰寶、馮鈐、熊學鵬、永德等，俱著吏部嚴加議處。至蘇爾德在江蘇最久，漸染惡派，錮習尤深。此案初發，既不行陳奏，及擢任山西巡撫，該省犯案纍纍，仍復踵其故智，不知悛改，此豈可副封疆重任，貽誤地方。蘇爾德著以按察使銜前往新疆，與五諾璽更換辦事。吳壇素日辦事尚知黽勉，在江蘇到任未久，而督辦亦屬延緩，著與浙江前任按察使歐陽永裿、現任按察使曾曰理一併交部察議。至邵大業、申夢璽，乃屢經獲罪復用之員，在江南久任方面大員，號稱能事，其實薰染上和下睦之頹風，素性模稜兩可，謂可自居無過，從不肯實心任事，以致地方釀成匪案，又一切置之不問，其情更為可惡。著革職，發往臺站効力贖罪。所有江浙抄辦緝犯旋告旋釋之州縣等官，均著交與該督撫逐一查明，請旨革職，仍出具考語，送部引見，再降諭旨。上諭簿」，《清高宗起居注》卷二十七乾隆三十三年九月 《乾隆朝上諭檔乾隆三三年》526 「綽克托著專署兵部侍郎。其刑部侍郎員缺。著伍訥璽補授」，《乾隆朝上諭檔乾隆三四年》855 「鑲紅旗漢軍副都統伍訥璽為正黃旗滿洲副都統」，《高宗純皇帝實錄》卷之八百四十六乾隆三十四年十一月上 中央研究院歷史語言研究所內閣大庫檔案, 090929號 「命刑部侍郎伍訥璽。兼管欽天監事務」，《高宗純皇帝實錄》卷之八百八十乾隆三十六年三月上 「諭曰。侍郎副都統伍訥璽。著前往烏里雅蘇台辦事。將伊勒圖換回」，《高宗純皇帝實錄》卷之八百九十二乾隆三十六年九月上戊申 「昨降旨令伍訥璽往烏里雅蘇台辦事。伍訥璽接奉此旨。即著馳驛趕赴避暑山莊請訓後。再行治裝前往」，《高宗純皇帝實錄》卷之八百九十二乾隆三十六年九月上己酉 「又諭曰。伍訥璽現在出差。所有刑部侍郎事務。著綽克辦理。仍兼管兵部侍郎事務」，《高宗純皇帝實錄》卷之八百九十二乾隆三十六年九月上庚戌 「烏里雅蘇台參贊大臣伊爾圖免。九月戊申，伍訥璽代。十一月壬子，多敏烏里雅蘇台參贊大臣」，《清史稿》卷二百六表四十六疆臣年表十各邊將軍都統大臣 「乙酉。諭曰。伍訥璽前在廣西梧州府同知任內。應分賠廠稅未完銀四百五十餘兩。例應於該家屬名下追繳。但伍訥璀前在軍營。尚屬出力。今奉差在外病故。亦堪憫惻。所有應追廠稅未完銀兩。著加恩寬免」，《高宗純皇帝實錄》卷之八百九十九乾隆三十六年十二月下